अंजुमन स्कूल में विधिक जानकारी दी
तालुकाविधिक सेवा समिति के तत्वावधान में शनिवार को अंजुमन सीनियर सैकंडरी स्कूल में विधिक शिविर आयोजित हुआ। अपर मुख्य न्यायिक मजिस्ट्रेट अनीता सिंदल ने बच्चों को कानूनी अधिकारों के बारे में जानकारी दी। उन्होंने पीसीपीएनडीटी एक्ट के बारे में जानकारी देते हुए बताया कि भ्रूण जांच कानूनी अपराध है। इसमें कड़ी सजा का प्रावधान है। समाज से बुराइयों को मिटाने में विद्यार्थी जागरूकता रखें। उन्होंने बोर्ड परीक्षा में नकल करते हुए पकड़े जाने पर सजा के बारे में भी बताया। अधिवक्ता गिरधारी लाल जोशी विपिन पारख, अर्जुनराम धोलिया, सगीर अहमद ने विभिन्न योजनाओं के बारे में जानकारी दी। विद्यालय में बच्चों को विद्यार्थियों के कर्त्तव्य मौलिक अधिकारों के बारे में जानकारी दी गई। इस मौके पर प्रधानाचार्य कमरजहां, अब्दुल रशीद, सराजूदीन, मो अशफाक सहित विधिक लिपिक जितेंद्र कुमार जावा मौजूद थे।
hin_Deva hin_Deva